Sjekk den monster-maneten!
– Vi var på vei bortover stranden da vi fikk øye på maneten. Jeg syntes den var ganske stor og la ut et bilde på Facebook, men jeg skjønte kanskje ikke hvor spektakulær folk syntes den var før media begynte å ta kontakt, sier Svarstad på telefon til VG. Hun anslår at maneten har en diameter på en halv meter minst, antagelig mer. Skoene er i størrelse 45, til sammenligning. Det var Firdaposten som omtalte den overraskende oppdagelsen først. Sjokkerende bilder: Ingrid (20) merket for livet av giftmanet i Thailand Selv tar hun manetfunnet med nøktern ro, men at hun ikke har vært borte i noe lignende før: – Det er ikke spesielt mange maneter langs kysten her, og jeg har heller ikke sett noe som er i nærheten av denne tidligere, sier Svarstad. Monstermaneten utgjør ingen fare for badende lenger nå som den ligger uskadeliggjort på land, men folk kaster seg ikke i vannet av den grunn. Det skyldes likevel ikke frykt for å bli brent. – Det er vel helst været og temperaturen som gjør at vi bader, ikke maneten, sier Svarstad. Utrolig! Svensk kjernekraftverk måtte stenge etter manet-invasjon Firdaposten har sendt bildet til Havforskingsinstituttet for kommentar: – Dette er høyst sannsynlig en vanlig brennmanet, men den er uvanlig stor. Vi har fått mange bilder opp gjennom årene fra folk, men jeg har aldri sett en så stor brennmanet før, sier havforsker Jan Helge Fosså til avisen og legger til at brennmaneter kan bli over to meter i diameter med brenntråder som er 10 – 20 meter lange.
Anne Karin Svarstad fra Bremanger skulle bare hente noe i naustet sammen med sønnen sin da hun fant den enorme maneten i strandkanten.